
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

185. Τροποποίηση και συμπλήρωση διατάξεων των Π.Δ. 485/83 
(ΦΕΚ 184/Α), 427/86 (ΦΕΚ 201 Α’), 639/82 (ΦΕΚ 
130 Α'), 101/89 (ΦΕΚ 44 Ά), 11/90 (ΦΕΚ 5Α), 123/87 
(ΦΕΚ 68 Α) και 10/90 (ΦΕΚ 5Α) που ρυθμίζουν θέματα 


σχολείων δευτεροβάθμιας εκπαίδευσης. 1 

186. Καθορισμός Αρμοδιοτήτων του Προέδρου του Διοικητικού 
Συμβουλίου της Σχολής Εκπαιδευτικών Λειτουργών Επαγ¬ 
γελματικής και Τεχνικής Εκπαιδεύσεως (ΣΕΛΕΤΕ). 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 25/1990 .. 3 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 185 
Τροποποίηση και συμπλήρωση διατάξεων των Π.Δ. 485/83 (ΦΕΚ 
184/Α), 427/86 (ΦΕΚ 201 Α’), 639/82 (ΦΕΚ 130 Α’), 
101/89 (ΦΕΚ 44 Α’), 11/90 (ΦΕΚ 5Α), 123/87 (ΦΕΚ 68 Α’) 
και 10/90 (ΦΕΚ 5Α) που ρυθμίζουν θέματα σχολείων δευτεροβάθ¬ 
μιας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 11 του άρθρου 5, της παρ. 9 του άρθρου 8, 
της παρ. 9 του άρθρου 9 και της παρ. 6 του άρθρου 32 του Ν. 1566/85 
«Δομή και λειτουργία της Π.Ε. και Δ.Ε. και άλλες διατάξεις (ΦΕΚ 167 

Α'). 

2. Τις σχετικές προτάσεις του Παιδαγωγικού Ινστιτούτου, όπως αυ¬ 
τές διατυπώθηκαν στις πράξεις του 27/1989 και 8/1990. 

3. Την 141/1990 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας καί Θρησκευμάτων, απο¬ 
φασίζουμε: 

Άρθρο μόνο 

1. Για το χαρακτηρισμό της φοίτησης των μαθητών όλων των γυ¬ 
μνασίων, λυκείων και τεχνικών - επαγγελματικών σχολών ισχύουν τα 
αριθμητικά όρια που για κάθε περίπτωση προβλέπονται από το άρθρο 2 
του Π.Δ/τος 485/83 (ΦΕΚ 184/Α) προσαυξημένα: α) κατά δεκατέσ¬ 
σερις (14) απουσίες στην περίπτωση των μαθητών ημερήσιων τεχνικών 
- επαγγελματικών λυκείων και ενιαίων πολυκλαδικών λυκείων και β) 
κατά τριάντα (30) απουσίες στην περίπτωση των εσπερινών γυμνασίων, 


των εσπερινών λυκείων κάθε τύπου και των εσπερινών τεχνικών - επαγ¬ 
γελματικών σχολών. 

2. Το εδάφιο β της παραγράφου 2 του άρθρου 1 του Π.Δ/τος 
427/86 (ΦΕΚ 201 Α) αντικαθίσταται ως εξής: 

«β) Οι μαθητές της τελευταίας τάξης Λυκείου στον κλάδο της Έκθε¬ 
σης συντάσσουν μια έκθεση σύμφωνα με Το οικείο αναλυτικό πρόγραμμα 
ενώ οι μαθητές των Α’ και ΕΓ τάξεων στον κλάδο Έκφραση - Έκθεση: 
1) απαντούν σε δύο ασκήσεις κατά προτίμηση από αυτές που περιλαμ¬ 
βάνει το οικείο σχολικό βιβλίο ή παρόμοιες με του βιβλίου και 2) συγ¬ 
γράφουν ένα κείμενο 4-5 παραγράφων με θέμα σχετικό μ’ εκείνα που 
επεξεργάστηκαν κατά τη διδασκαλία στην τάξη, χώρίς το ίδιο θέμα να 
έχει χρησιμοποιηθεί προηγουμένως για προφορική ή γραπτή έκθεση». 

3. Η παράγραφος 1 του άρθρου 1 του Π.Δ. 639/14.10.82 (ΦΕΚ 
130/Α - ) αντικαθίσταται ως εξής: 

α) Μαθητές της πρώτης (Α’) ή της δεύτερης (Β’) τάξης του ενός τύ¬ 
που Λυκείου, μπορούν να μετεγγραφούν στην αντίστοιχη τάξη του άλ¬ 
λου τύπου Λυκείου. 

β) Μαθητές προαχθέντες από τη δεύτερη (Β’) τάξη του ενός τύπου 
Λυκείου, μπορούν να μετεγγραφούν στη δεύτερη τάξη του άλλου τύπου 
Λυκείου. 

4. Στο τέλος της παραγράφου 11 του άρθρου 3 του Π.Δ/τος 
101/89 (ΦΕΚ 44/Ά) προστίθεται εδάφιο που έχει ως εξής: · 

«Τα παραπάνω ισχύουν και για τους μαθητές της Γ’ τάξης των εκ¬ 
κλησιαστικών λυκείων, καθώς και για τους μαθητές της Γ’ τάξης των 
τετρατάξιων ημερήσιων λυκείων δευτεροβάθμιας εκπαίδευσης εφόσον 
οι τελευταίοι έχουν επιλέξει τριετή κύκλο σπουδών». 

5. Η παρ. 6 του άρθρου 5 του Π.Δ/τος 11/90 (ΦΕΚ 5/Α’) καταρ- 

γείται από της δημοσιεύσεως του παρόντος Προεδρικού Διατάγμα¬ 
τος. - 

6. Μετά την παράγραφο 5 του άρθρου 5 του Π.Δ/τος 123/87 (ΦΕΚ 
68/Α’), προστίθεται παράγραφος 6, που έχει ως εξής: 

«6. Για την αναβαθμολόγηση, σύμφωνα με τις διατάξεις της παρα¬ 
γράφου 1 αυτού του άρθρου, των γραπτών δοκιμίων των μαθητών, που 
φοιτούν σε ελληνικά σχολεία του εξωτερικού, τις επιτροπές αναβαθμο¬ 
λόγησης συγκροτεί με απόφασή του ο οικείος Σύμβουλος Δευτεροβάθ¬ 
μιας Εκπαίδευσης. 

Αν μεταξύ των βαθμών των δύο αναβαθμολογητών υπάρχει διαφορά 
ίση ή μεγαλύτερη από τρεις (3) βαθμολογικές μονάδες, για την τελική 
βαθμολογία του δοκιμίου αποφαίνεται Σχολικός Σύμβουλος ειδικότη¬ 
τας στον οποίο διαβιβάζεται αυτό από τη Διεύθυνση Εκπαίδευσης Ελλη- 
νοπαίδων Εξωτερικού. 

Η αποζημίωση των μελών των παραπάνω επιτροπών θα είναι όμοια 
με εκείνη των μελών των επιτροπών αναβαθμολόγησης γραπτών δοκι¬ 
μίων μαθητών, που φοιτούν σε σχολεία της ημεδαπής. 

Η εκκαθάριση θα γίνεται από την Κεντρική Υπηρεσία του 
ΥΠ.Ε.Π.Θ. και θα βαρύνει τις πιστώσεις του ειδικού φορέα 19 160». 

7. Το Τμήμα «Κεραμικής - Ψηφιδογραφίας και Υαλογραφίας» τής 

παραγράφου 2 του άρθρου 2 του Π.Δ. 10/90 (ΦΕΚ 5 Α') μετονομάζε¬ 
ται σε τμήμα «Ψηφιδογραφίας και Υαλογραφίας». 

Στον Υπουργό Εθνικής Παδείας και Θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 2 Μαΐου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 
- φ - 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 186 
Καθορισμός Αρμοδιοτήτων του Προέδρου του Διοικητικού Συμβουλίου 
της Σχολής Εκπαιδευτικών Λειτουργών Επαγγελματικής και Τε¬ 
χνικής Εκπαιδεύσεοις (ΣΕΛΕΤΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 5 παρ. 1 του Ν. 298/1976 «περί της ισοτιμίας των πτυ¬ 
χίων των Σχολών των Κέντρων της Ανωτέρας Τεχνικής Εκπαιδεύσεως 
και άλλων Τεχνικών Σχολών ως και καθορισμού των επαγγελματικών 
δικαιωμάτων των αποφοίτων, περί διοικήσεως της Σ.Ε.Λ.Ε.Τ.Ε. και 
ρυθμίσεως θεμάτων αρμοδιότητας Γενικών Διευθύνσεων Επαγγελματι¬ 
κής και Γενικής Εκπαιδεύσεως» (ΦΕΚ Α' 89). 

2. Την αριθμ. 8/90 γνωμοδότηση του Συμβουλίου της Επικράτειας, 


με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1 

1. Το άρθρο 1 του Π.Δ. 187/1978 (ΦΕΚ 41/1978, τεύχ. Α’) αντι¬ 
καθίσταται ως εξής: 

«Άρθρο 1» 

Ο Πρόεδρος του Διοικητικού Συμβουλίου της Σχολής Εκπαιδευτι¬ 
κών Λειτουργών Επαγγελματικής και Τεχνικής Εκπαιδεύσεως (ΣΕ¬ 
ΛΕΤΕ) έχει τις ακόλουθες αρμοδιότητες: 

α) Εκπροσωπεί τη ΣΕΛΕΤΕ δικαστικά και εξώδικα. 

β) Συγκαλεί το Διοικητικό Συμβούλιο της ΣΕΛΕΤΕ και διευθύνει τις 
συνεδριάσεις του. 

2. Καταργείται κάθε γενική ή ειδική διάταξη που αντίκειται στις δια¬ 
τάξεις του παρόντος ή αναφέρεται σε αρμοδιότητες του Προέδρου του 
Διοικητικού Συμβουλίου της ΣΕΛΕΤΕ. 

Άρθρο 2 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 2 Μαΐου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΙΜΟΠΟΥΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 3 ) 

Σο Π.Δ. 25/1990 που δημοσιεϋθηχε στο ΦΕΚ 7Α'/22.1.90 προ¬ 
στίθεται το Παράρτημα με τα σχεδιαγράμματα, που εκ παραδρομής πα- 
ραλείφθηκαν. 


ΠΑΡΑΡΤΗΜΑ 










ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Επιφέρονται επίσης οι ακόλουθες διορθώσεις: 

α) Στο δεύτερο στίχο της παραγράφου 2 του προοιμίου διορθώνεται 
-ίο εσφαλμένο: «παρά των ΤΕΝ» στο ορθό: παρά τω ΤΕΝ. 

β) Στο δεύτερο στίχο της παραγράφου (β) του άρθρου 2 διορθώνεται 
το εσφαλμένο: «κατάλληλος λώρους» στο ορθό: κατάλληλους λώρους. 


γ) Ο δεύτερος στίχος της παραγράφου 2 του άρθρου 6 διορθώνεται 
ως ακολούθως: το άρθρο αυτό ή αντιπροσώπου αυτού, η Διεύθυνση 
Ελέγχου. 

(Από το Υπ/γειο Εμπ/κής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


